Ravalakotas
Ravalakotas (urd. راولا کوٹ = Rāvālakoṭ) – miestas Kašmyre, 120 km nuo Ravalpindžio, Pyr Pandžalo kalnų papėdėje. Patenka į Laisvąjį Kašmyrą (Pakistanas), Pūnčo rajono centras. Plentai į Kahutą, Ravalpindį, Sudhanotą. Veikia Laisvojo Kašmyro žemės ūkio universitetas, Pūnčo Ravalakoto universitetas. Verčiamasi žemės ūkiu, vaismedžių auginimu. Ravalakotas yra netoli ginčytinos Pakistano–Indijos sienos (žr. Kašmyro karas).